弘法精舍

弘法精舍，全名叫東蓮覺苑 弘法精舍，喺香港荃灣青山公路九咪半發業里八號，喺1939年創建，曾經係聚集同培育佛教僧侣嘅地方。

簡介 
最初呢間精舍係黃杰雲買入畀佢嘅三夫人王璧娥女士用嚟靜修。後來王璧娥移民去美國，而為咗延續前人初發嘅心，於是就將精舍送畀東蓮覺苑。二次大戰之後，倓虛法師開辦「華南學佛院」，學僧有暢懷法師同永惺法師等。1967年至1997年間，借咗畀香港僧伽聯合會佛教能仁書院、香港佛教書院作為校舍。喺1998至2004年其間租畀台灣佛光山，用香港佛教學院名義開辦佛學班，喺2004年至2008年間，香港大學正式租用精舍用作香港大學佛學研究中心之用。為咗令佛法能夠利用電子網絡嘅途徑作迅速傳播，東蓮覺苑投入資源建設，由於動員太多，已喺2008年9月1號收返作為佛門網站嘅基地，並且延續弘法精舍辦教育、弘揚佛法嘅精神，使到大眾有機會接觸佛法。

網上電台 
CHANNEL B - 錄音室設喺荃灣弘法精舍裏面，CHANNEL B 提供唔同類型嘅節目，除咗有法師主持節目之外，重有九十後嘅青年主持。

現有節目：
<家家有本常念的經>
<悟樂凡塵>
<交換聲音>
<B頻道會客室>

弘法精舍網站
弘法精舍活動相片
佛門網站
CHANNEL B

香港佛寺
荃灣